Diari Oficial de la Generalitat Valenciana


Sumari del DOGV 7217, del 19-02-2014 (2014/1327)

RESOLUCIÓ de 13 de febrer de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració en matèria d'execució d'operacions estadístiques entre l'Institut de Turisme d'Espanya i l'Agència Valenciana del Turisme.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7217

Data del DOGV
:   19-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1327


Data del document
:   13-02-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 13 de febrer de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració en matèria d'execució d'operacions estadístiques entre l'Institut de Turisme d'Espanya i l'Agència Valenciana del Turisme. [2014/1327]  
L'Institut de Turisme d'Espanya i l'Agència Valenciana del Turisme han subscrit, prèvia tramitació reglamentària, el 16 de desembre de 2013, un conveni de col·laboració en matèria d'execució d'operacions estadístiques.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 296/2014 i que figura com a annex d'esta resolució.  
  
València, 13 de febrer de 2014.- La directora general del Secretariat del Consell i Relacions amb les Corts: Marta Martí Arador.  
  
  
Conveni de col·laboració en matèria d'execució d'operacions estadístiques entre l'Institut de Turisme d'Espanya i l'Agència Valenciana del Turisme  
  
Madrid, 16 de desembre de 2013  
  
Reunits  
D'una part:  
Ignacio Valle Muñoz, subdirector general de Gestió Economicoadministrativa i Tecnologies de la Informació de l'Institut de Turisme d'Espanya (d'ara en avant Turespanya), per delegació de competències en virtut de la Resolució de 23 de maig de 2013 (BOE 4 de juny), de la secretaria d'Estat de Turisme, presidenta de l'Institut de Turisme d'Espanya, modificada per Resolució de 19 de juliol de 2013, de l'Institut de Turisme d'Espanya (BOE 12.08.2013), amb CIF Z1420835N, i domicili social en carrer del Capitán Haya, 41, 28822 Madrid.  
D'una altra part:  
Máximo Buch Torralva, conseller d'Economia, Indústria, Turisme i Ocupació i president de l'Agència Valenciana del Turisme, que intervé en nom i representació d'esta última, entitat de dret públic subjecta a la Generalitat, amb personalitat jurídica pròpia, i que es regula pel que disposen l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, modificat pel Decret 10/2011, de 26 d'agost, i el Decret 188/2012, de 21 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació. El domicili de la mencionada entitat de dret públic, als efectes del present document, està situat a València, avinguda d'Aragó, número 30, planta huit.  
  
La seua legitimació i representació per a este acte es deriva de la seua condició de conseller d'Economia, Indústria, Turisme i Ocupació, d'acord amb el que establix l'article 2 del Decret 20/2012, de 7 de desembre de 2012, del president de la Generalitat, pel qual es nomenen consellers, secretària i portaveu del Consell, i a qui correspon exercir la presidència de la dita Agència Valenciana del Turisme, d'acord amb el que establix el número 1 de l'article 5 del mencionat Decret 209/2004, de 8 d'octubre, trobant-se autoritzat per a la firma d'este conveni en virtut del que disposa la lletra e del número 2 de l'esmentat article 5.  
  
Ambdós parts, en exercici de les competències que tenen legalment atribuïdes, es reconeixen capacitat per a convindre i obligar-se en els termes del present document i  
  
  
Manifesten  
Primer. Que la lletra c de l'apartat primer de l'article 2 del Reial Decret 425/2013, de 14 de juny, pel qual s'aprova l'estatut de Turespanya, atribuïx a este organisme la investigació dels factors que incidixen sobre el turisme, així com l'elaboració i la recopilació d'estadístiques, informació i dades sobre el turisme, funcions que són exercides per la Subdirecció General de Coneixement i Estudis Turístics (anteriorment Institut d'Estudis Turístics). D'acord amb això, l'organisme du a terme tres operacions estadístiques sobre la demanda turística, incloses en el Pla Estadístic Nacional: Moviments Turístics en Fronteres (d'ara en avant Frontur), Moviments Turístics dels Espanyols (d'ara en avant Familitur) i Enquesta de Gasto Turístic (d'ara en avant Egatur), les quals oferixen dades desagregades de la comunitat autònoma.  
  
Segon. Que l'Agència Valenciana del Turisme, en virtut del que establix l'article 2 del seu reglament, té com a objectiu final la millora de la competitivitat, la qualitat del producte, la innovació tecnològica, la formació i el rendiment del sector turístic valencià, així com l'impuls, desenrotllament i millora de la reglamentació i ordenació d'este sector i qualsevol altre que siga fixat expressament pel Consell de la Generalitat, figurant entre les seues funcions elaborar i difondre entre els distints agents del sector turístic la informació que puga ser-los útil en els distints camps de la seua activitat, tal com s'indica en l'article 3, apartat IV, de l'esmentat reglament.  
  
Tercer. Que l'Agència Valenciana del Turisme, en desplegament del Programa Intel·ligència Competitiva de l'Eix I+D+i del Pla Estratègic Global del Turisme de la Comunitat Valenciana 2010-2020, impulsa un marc estable de col·laboració amb altres administracions competents en turisme que facilite captar i difondre de manera sistemàtica informació estadística útil per a la presa de decisions estratègiques pels distints agents implicats.  
Quart. Que Turespanya, a través de l'Institut d'Estudis Turístics, i l'Agència Valenciana del Turisme van subscriure el 12 de maig de 2011 un acord marc de cooperació en matèria d'informació estadística amb l'objecte d'establir les línies bàsiques de cooperació estadística entre ambdós parts i regular els mecanismes operatius per a l'intercanvi d'informació entre ambdós institucions i la realització de treballs estadístics de manera cooperativa.  
Quint. Que, en el marc de la col·laboració iniciada després de la firma de l'esmentat acord marc, l'Agència Valenciana del Turisme expressa el seu interés a obtindre informació desagregada de les operacions estadístiques Frontur, Egatur i Familitur a la Comunitat Valenciana per províncies i per a les destinacions de Benidorm i la ciutat de València i, per tant, la necessitat d'incrementar-ne la mostra. En el cas de l'operació Familitur, s'hi afig l'obtenció d'un avanç mensual per al conjunt de la Comunitat Valenciana de manera semblant a l'estimat per al conjunt d'Espanya.  
  
Per tot això, es proposa subscriure el present conveni de col·laboració en matèria d'execució d'operacions estadístiques a la Comunitat Valenciana, d'acord amb les següents  
  
Clàusules  
  
Primera. Objecte del conveni  
El present conveni té com a objecte establir els compromisos entre la Subdirecció General de Coneixement i Estudis Turístics Turespanya i l'Agència Valenciana del Turisme i regular els mecanismes financers per a poder dur a terme una ampliació de la mostra de les operacions estadístiques Frontur, Egatur i Familitur a la Comunitat Valenciana durant l'exercici 2014, a fi de millorar les estimacions i intentar obtindre rellevància mostral suficient per a desagregar l'estadística per províncies, per a les destinacions de Benidorm i la ciutat de València, i l'obtenció d'un avanç mensual de Familitur per al conjunt de la Comunitat Valenciana de manera semblant a l'estimat per al conjunt d'Espanya.  
  
Segona. Compromisos i actuacions de les parts  
Turespanya assumix els compromisos següents:  
1. Definir les metodologies i processos d'enquestació de les estadístiques Frontur, Egatur i Familitur, d'acord amb el que establix el Pla Estadístic Nacional 2013-2016.  
2. Incloure en les especificacions tècniques dels servicis corresponents a l'execució dels treballs de camp de les operacions estadístiques Frontur, Egatur i Familitur, l'ampliació de mostra objecte d'este conveni, de manera que es puga dur a terme la corresponent contractació de servicis per part de l'Agència Valenciana del Turisme.  
  
3. Exercir les prerrogatives legals atribuïdes a l'òrgan de contractació respecte del contracte d'execució dels treballs d'enquestació i, en particular, constatar la seua efectiva execució d'acord amb el que establix l'article 222 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, per mitjà d'un acte formal i positiu de recepció o conformitat.  
  
4. Incloure sense cost per a l'Agència Valenciana del Turisme l'ampliació de mostra en el conjunt de treballs d'elevació i tabulació que realitza la Subdirecció General de Coneixement i Estudis Turístics, per si mateix o per mitjà de contractació externa.  
5. Establir, respectant el secret estadístic i atenent el principi de proporcionalitat, sistemes d'intercanvi d'informació i fitxers estadístics referents a les operacions Frontur, Egatur i Familitur a la Comunitat Valenciana.  
D'altra banda, l'Agència Valenciana del Turisme assumix els compromisos següents:  
1. Contractar l'ampliació de mostra amb càrrec al seu pressupost de gastos.  
2. Facilitar que Turespanya contacte amb les empreses adjudicatàries dels treballs de camp de les operacions Frontur, Egatur i Familitur quan necessite demanar informació sobre els treballs que afecten l'ampliació de mostra i prendre decisions respecte d'això. El dit contacte es comunicarà sempre a l'Agència Valenciana del Turisme per tal que s'aproven conjuntament les decisions que puguen aconseguir-se.  
  
Turespanya i l'Agència Valenciana del Turisme assumixen conjuntament el compromís de garantir, per a Frontur, Egatur i Familitur, la coherència de les estadístiques publicades per a l'àmbit de la Comunitat Valenciana.  
  
Tercera. Condicions relatives a l'ús i intercanvi d'informació  
Ambdós parts podran realitzar, sota la seua responsabilitat, les explotacions desagregades de les dades, corresponents a Frontur, Egatur i Familitur Comunitat Valenciana, que consideren convenient, tenint en compte les limitacions que es deriven del disseny de les enquestes. Es respectaran en tot cas els principis generals de la funció pública estadística i, en particular, els principis d'especialitat i coherència metodològica, i es demanarà l'informe favorable de l'altra part, especificant la finalitat i ús que es va a donar a tals explotacions.  
Turespanya facilitarà les dades a l'Agència amb una antelació a la seua difusió pública, per a ús intern d'esta. L'Agència Valenciana del Turisme es compromet a no divulgar la dita informació fins que siga publicada per Turespanya, respectant els calendaris de disponibilitat de les estadístiques.  
La cessió a tercers de microdades rellevants de manera exclusiva en el context de la Comunitat Valenciana haurà de ser autoritzada per ambdós parts.  
  
Quarta. Secret estadístic  
Turespanya i l'Agència Valenciana del Turisme es responsabilitzaran, en els seus respectius àmbits, que la informació intercanviada, si està protegida pel secret estadístic, s'utilitze de manera que la protecció de les dades individuals quede totalment garantida, estant tot el personal que participe en les operacions estadístiques relacionades amb l'esmentada informació intercanviada sotmés a l'obligació de preservar el secret estadístic, així com les altres restriccions que es deriven de la Llei 12/1989, de 9 de maig, de la Funció Estadística Pública, i la Llei 5/1990, de 7 de juny, d'Estadística de la Comunitat Valenciana.  
  
Ambdós parts adoptaran totes les mesures tècniques i organitzatives que siguen necessàries per a assegurar que cap de les dades cedides siguen distribuïdes a tercers. En cas que la institució a què s'hagen cedit dades contracte tercers per a realitzar algun treball amb ells, es prendran totes les mesures normatives, organitzatives i tècniques per a assegurar que el contractista se sotmeta als principis arreplegats en el present conveni, entregue tot el material intermedi i final a què donen origen els treballs una vegada finalitzats estos; no copie, reproduïsca o facilite cap document o fitxer per a altres finalitats que no siguen les relacionades amb l'objectiu dels treballs, no se'n reserve còpia de cap dada o material.  
  
Quinta. Difusió de la informació  
Les parts acordaran la política de comunicació corresponent a les operacions estadístiques Frontur, Egatur i Familitur Comunitat Valenciana, respectant en tot cas els principis relatius a les relacions entre administracions públiques en matèria estadística que arreplega el títol III de la Llei 12/1989, de 9 de maig, de la Funció Estadística Pública.  
  
En l'execució de les operacions Frontur, Egatur i Familitur Comunitat Valenciana, en els qüestionaris i la resta de material de les operacions objecte d'este conveni, figuraran els anagrames dels firmants i les referències normatives d'ambdós parts.  
Abans de realitzar les publicacions o qualsevol material de difusió utilitzant la informació intercanviada, les parts firmants del present conveni s'enviaran mútuament les explotacions de dades, metodologies, textos o altres suports per a demanar el vistiplau respectiu.  
En les publicacions o qualsevol altre producte de difusió que realitzen sobre la base de la informació intercanviada qualsevol de les institucions firmants, es farà referència a la font originària i a la col·laboració de l'altra part.  
  
Sexta. Comissió de coordinació i seguiment  
Es crea una comissió de coordinació i seguiment del conveni amb les funcions següents:  
- Efectuar el seguiment de les qüestions que es deriven de l'execució del present conveni.  
- Elaborar els documents tècnics en què es detallaran les necessitats d'informació de l'una i l'altra part d'acord amb els plans estadístics, i dur-ne a terme l'actualització.  
- Proposar la interpretació i resolució de qualsevol discrepància o controvèrsia que puga sorgir en l'execució d'este conveni.  
- Elaborar els informes que des de Turespanya i l'Agència Valenciana del Turisme calguen sobre el seguiment i avaluació d'este acord.  
  
La comissió de coordinació i seguiment estarà constituïda de manera paritària per quatre representants, nomenats per ambdós parts de comú acord, i que presidirà la persona designada pel president de Turespanya. La comissió de seguiment del present conveni es reunirà, almenys, una vegada a l'any i sempre que ho sol·licite qualsevol de les parts.  
  
Sèptima. Vigència  
El present conveni produirà efectes des de la data de la seua subscripció i la seua vigència acabarà el 31 de desembre de 2014, amb la possibilitat de fer-ne una renovació amb caràcter previ a la finalització d'este, de mutu acord i de manera expressa per un any més.  
El present conveni de col·laboració entre Turespanya i l'Agència Valenciana del Turisme no substituïx de cap manera les previsions de cooperació en matèria d'informació estadística establides en l'acord marc, firmat el passat 12 de maig de 2011, entre Turespanya i l'Agència Valenciana del Turisme. El dit acord marc seguirà en vigor durant el període de vigència previst en este.  
  
Octava. Causes de resolució  
Seran causa de resolució del present conveni el mutu acord entre les parts i la denúncia del seu incompliment per qualsevol de les parts, per mitjà de preavís comunicat de manera fefaent a la part incomplidora, amb un mes d'antelació.  
  
Novena. Naturalesa i règim jurídic  
El present conveni es regirà per les clàusules establides en este i, supletòriament, per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 4.1.c del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic.  
  
Desena. De la jurisdicció  
En cas de litigi sobre la interpretació i compliment d'este conveni, les parts se sotmeten al coneixement i competència dels òrgans jurisdiccionals que corresponguen, de conformitat amb el que regula la Llei 29/1998, de 13 de juliol, de la jurisdicció contenciosa administrativa, sense perjuí que, de comú acord, hagen pactat o pacten el seu sotmetiment a qualsevol classe d'arbitratge.  
  
I perquè així conste, amb esta finalitat i en prova de conformitat, les parts firmen el present document per duplicat exemplar, en el lloc i la data indicats en l'encapçalament.  
  
La presidenta de Turespaña, p. d. (R 23.05.2013, BOE 4.06.2013, i R 19.07.2013, BOE 12.08.2013), el sotsdirector general de Gestió Economicadministrativa i Tecnologies de la Informació: Ignacio Valle Muñoz.  
  
El conseller d'Economia, Indústria, Turisme i Ocupació i president de la Agència Valenciana del Turisme: Máximo Buch Torralva.